CELEX: 31991R3499
Language: sl
Date: 1991-11-28 00:00:00
Title: Uredba Sveta (EGS) št. 3499/91 z dne 28. novembra 1991 o opredelitvi okvirnih pogojev Skupnosti za študije in pilotske projekte, ki se nanašajo na ohranjanje in upravljanje ribiških virov v Sredozemlju

Pomembno pravno obvestilo

|

31991R3499

Uradni list L 331 , 03/12/1991 str. 0001 - 0001 finska posebna izdaja: poglavje 4 zvezek 4 str. 0019  švedska posebna izdaja: poglavje 4 zvezek 4 str. 0019 

		Uredba Sveta (EGS) št. 3499/91z dne 28. novembra 1991o opredelitvi okvirnih pogojev Skupnosti za študije in pilotske projekte, ki se nanašajo na ohranjanje in upravljanje ribiških virov v SredozemljuSVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Uredbe Sveta (EGS) št. 170/83 z dne 25. januarja 1983 o uvedbi sistema Skupnosti za ohranjanje in upravljanje ribiških virov [1], kakor je bila spremenjena z Aktom o pristopu Španije in Portugalske, zlasti člena 11,ob upoštevanju predloga Komisije,ker mora Svet v skladu s členom 2 Uredbe (EGS) št. 170/83 glede na razpoložljive znanstvene nasvete pripraviti ohranjevalne ukrepe, potrebne za doseganje ciljev, ki so opredeljeni v členu 1 te uredbe;ker postaja izvajanje politike ohranjanja in upravljanja ribiških virov na območju Sredozemlja vse pomembnejše, če naj se ohrani ribiški dobiček in s pridom uporablja predvsem v korist obalnih populacij;ker je treba v začetni fazi uvajanja skupnega sistema izvesti študije in pilotske projekte, da bi identificirali točke, kjer je za ukrepe Skupnosti verjetno, da bodo rešili specifične, še posebno pereče probleme;ker mora Komisija ob pomoči Stalnega odbora za ribiško industrijo v ta namen sprejeti podrobna pravila za izvajanje takih ukrepov,SPREJEL NASLEDNJO UREDBO:Člen 1Kot del postopnega uvajanja skupnega sistema za gospodarjenje in ohranjanje ribiških virov v Sredozemlju se lahko odobri finančni prispevek Skupnosti za študije in pilotske projekte pod pogoji, ki jih določi Komisija.Člen 2Študije in pilotski projekti, omenjeni v členu 1, pokrivajo naslednja prednostna področja:- strukturo tradicionalnega ribištva,- razvoj posebnih oblik ribolova, kakršno je nabiranje spužev, koral, morskih ježkov in morskih alg,- nadzor nad ribolovnimi dejavnostmi,- razvoj statistične mreže,- usklajevanje raziskovanj in uporabe znanstvenih podatkov.Člen 3Komisija odloča o študijah in pilotskih projektih, navedenih v členu 1, po posvetu s Stalnim odborom za ribiško industrijo.Člen 4Ta uredba začne veljati tretji dan po objavi v Uradnem listu Evropskih skupnosti.Uredba je v celoti zavezujoča in se neposredno uporablja v vseh državah članicah.V Bruslju, 28. novembra 1991Za SvetPredsednikJ. Pronk[1] UL L 24, 27.1.1983, str. 1.--------------------------------------------------